Diari Oficial de la Generalitat Valenciana


Sumari del DOGV 5464, del 06-03-2007 (2007/2559)

RESOLUCIÓ de la Direcció General de Qualitat Ambiental, per la qual s'atorga a l'empresa Marazzi Iberia, SA l'autorització ambiental integrada per a les instal·lacions existents de fabricació de paviment i revestiment ceràmics i la seua ampliació, al terme municipal de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5464

Data del DOGV
:   06-03-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/2559


Data del document
:   29-12-2006

Organisme emissor
:   Conselleria de Territori i Habitatge

Tipus de document
:   Resolució

Anàlisi jurídica

 Descriptors 

:   * Castelló de la Plana
    * ceràmica
    * empresa privada
    * edifici industrial

Vistos els documents que consten en l'expedient 096/04 IPPC, instruït a instàncies de l'empresa Marazzi Iberia, SA, a fi d'obtenir l'autorització ambiental integrada per a les instal·lacions existents de fabricació de paviment i revestiment ceràmics i la seua ampliació, s'emet aquesta resolució de conformitat amb els següents
Antecedents de fet
Primer. Amb data 30 de desembre del 2004, el Sr. Agustín Sainz Martínez, en representació de l'empresa Marazzi Iberia, SA, amb CIF O-29.444.813 i ubicada a la carretera N-340, km 63.8 de Castelló de la Plana (Castelló), presenta en la Conselleria de Territori i Habitatge, sol·licitud d'autorització ambiental integrada per a una indústria existent de fabricació de paviment i revestiment ceràmics i la seua ampliació, que es detalla en l'annex I.
A la sol·licitud s'acompanya l'informe de compatibilitat urbanística emés per l'Ajuntament de Castelló de la Plana amb data 4 de maig del 2004.
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la idoneïtat de la documentació que acompanya a la sol·licitud.
Tercer. Amb data 19 d'abril del 2005, la Conselleria de Territori i Habitatge requereix nova documentació, que es presenta amb data 19 de maig del 2005.
Quart. Amb data 8 de juny del 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Generalitat (DOGV núm. 5023).
Durant aquest es presenten al·legacions al projecte, ni en aquesta Conselleria ni en l'Ajuntament de Castelló de la Plana, i en l'expedient consta certificat de la informació pública.
Cinqué. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, sobre l'adequació del projecte a tots aquells aspectes que siguen de la seua competència.
Sisé. Amb data 22 de novembre del 2005 l'empresa presenta nova documentació a l'efecte que en la resolució d'autorització ambiental integrada se li autoritze per a dur a terme la valorització de residus no perillosos externs, operació que ja realitzava per al mateix tipus de residus produïts en les seues pròpies instal·lacions.
Aquesta documentació és remesa als organismes que intervenen en el procediment d'autorització ambiental integrada, perquè es pronuncien sobre aquesta en els seus informes sobre l'adequació del projecte als aspectes de la seua competència.
Seté. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe amb data 17 de novembre del 2005, favorable en relació amb la gestió de les aigües residuals, industrials i domèstiques, i condicionat per a les pluvials.
Posteriorment amb data 20 de febrer del 2006 es rep nou informe de la Confederació Hidrogràfica del Xúquer respecte a la documentació complementària sobre gestió de residus no perillosos externs, el qual informa que aquesta es considera suficient i justifica la inexistència d'abocament d'aigües residuals a domini públic, i es condiciona a la presentació dels certificats d'impermeabilitat i estanquitat de les noves basses d'acumulació de suspensions aquoses.
Vuité. Amb data 23 de febrer del 2006 la directora general de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental, el projecte d'una indústria de fabricació de taulells ceràmics, promoguda per Marazzi Iberia, SA., implantada en la ctra. N-340, km 63.8 del terme municipal de Castelló, en els termes que estableix el projecte, l'estudi d'impacte ambiental, i la resta de documentació que consta en l'expedient, sempre que es complisquen les condicions que s'indiquen en l'annex II d'aquesta resolució.
Així mateix, s'han incorporat a l'expedient els informes emesos per l'Àrea de Residus de la Direcció General de Qualitat Ambiental.
Nové. En l'expedient 096/04 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, i que ha sigut incorporada a la proposta de resolució.
Desé. Després de l'audiència a l'interessat, que es realitza amb data 16 de novembre del 2006, es presenten al·legacions en matèria d'emissions atmosfèriques, les quals es remeten a l'òrgan competent per al seu pronunciament.
Als anteriors fets s'apliquen els següents
Fonaments de dret
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.
La instal·lació de referència està inclosa en l'epígraf 3.5 de l'annex 1 de la Llei 16/2002.
Segon. La tramitació de l'expedient s'ha realitzat segons el que preveu els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència de la Generalitat i a les conselleries amb competències executives.
D'altra banda, de conformitat amb l'article 15 del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Territori i Habitatge,
Resolc
Primer. Concedir a Marazzi Iberia, SA, l'autorització ambiental integrada per a les seues instal·lacions existents de fabricació de paviment i revestiment ceràmics i la seua ampliació, situades a la ctra. N-340, km 63.8, del municipi de Castelló de la Plana (Castelló), d'acord amb el Projecte bàsic per a la sol·licitud d'autorització ambiental integrada en fàbrica de paviment i revestiment ceràmics, de 30 de desembre del 2004, i subscrit pel Sr. José Luis Quintela Cortes, que queda inscrita en el Registre General d'Instal·lacions IPPC de la Comunitat Valenciana amb el número 051-06/AAI/CV, condicionada al compliment dels requisits següents:
1. Valors límit d'emissió
1.1. Emissions atmosfèriques
1.1.1. Emissió de contaminants per focus canalitzats
Els focus d'emissió de Marazzi Iberia, SA., després d'executada l'ampliació, seran els que s'indiquen en la taula següent:
FOCUS DESCRIPCIÓ
1 Forn núm. 1 de decoració
2 Forn núm. 2 de decoració
3 Entrada forn núm. 5
4 Entrada forn núm. 6
5 Entrada forn núm. 7
7 Assecador horitzontal núm. 11
8 Assecador horitzontal núm. 12
9 Assecador horitzontal núm. 13
10 Assecador horitzontal núm. 5
11 Assecador horitzontal núm. 6
12 Assecador horitzontal núm. 7
13 Assecador vertical núm. 8
14 Assecador vertical núm. 9
15 Aspiració d'assecadors 2n foc
16 Aspiració de premses
17 Aspiració de càrregues de l'atomitzador
18 Aspiració de l'atomitzador
19 Aspiració d'esmaltadores núm. 6, 7, 8 i 9
20 Aspiració d'esmaltadores núm. 11, 12, 13 i 14
21 Aspiració de la preparació d'esmalts
22 Aspiració dels tamisos de premses
23 Aspiració del molí picador
24 Aspiració de neteja de la secció atomitzador
25 Aspiració de neteja secció premses
26 Turbina de cogeneració
Els valors límit d'emissió per als focus canalitzats descrits i la periodicitat de controls per ECMCA seran els següents:(1) Per als focus origen en forns el cabal de gasos del qual siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.
(2) Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.
(3) Per a focus d'origen en atomitzadors que tinguen en l'actualitat sistemes correctors via humida instal·lats, el límit de partícules que s'ha de complir serà 50 mg/Nm³ fins al 30 d'octubre del 2015. A partir d'aquesta data s'haurà de complir el límit genèric de 30 mg/Nm³.
(4) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Territori i Habitatge un estudi tècnic justificatiu que incloga balanços de massa i una proposta de valor límit.
(5) Queden exclosos de mesurament de contaminants els focus d'evacuació de l'aire de refredament dels forns de cocció de taulells.
(6) Queden exclosos de mesurament d'emissió de partícules els focus de preassecament i assecament de peces ceràmiques (crues o cuites) que utilitzen com combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció, com també els nivells de fluor i bor dels focus que evacuen gasos procedents del procés d'atomització.
1.1.2. Emissions sonores
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.
En particular, els límits sonors externs establits en la Llei 7/2002 per a zones d'ús industrial, són:
NIVELLS DIÜRN NOCTURN
Soroll 70 dB(A) 60 dB(A)
1.2. Abocaments
S'actuarà segons el que s'ha especificat en projecte (abocament zero), de manera que es garantisca la inexistència d'aigües residuals, industrials i domèstiques, a domini públic hidràulic.
1.2.1. Aigües residuals industrials
Aquestes aigües són conduïdes mitjançant canals a basses d'emmagatzemament impermeables, des d'on es bomben cap a les basses de producció de barbotina, per a la seua total reutilització en la producció d'argila atomitzada.
1.2.2. Aigües residuals sanitàries
Les aigües sanitàries procedents de la neteja interior de la nau de producció s'emmagatzemen en depòsit prefabricat impermeable i són evacuades periòdicament per gestor autoritzat a l'EDAR de Castelló de la Plana.
Les aigües sanitàries procedents de la resta de les instal·lacions (neteges generals de fàbrica, oficines i vestuaris de la nau de producció) són abocades directament a la xarxa de sanejament municipal, i hauran de complir-se les condicions establides en l'ordenança municipal reguladora dels abocaments líquids residuals aplicable.
Respecte a l'abocament a la xarxa de sanejament municipal, l'empresa haurà d'aportar certificat emés per l'Ajuntament de Castelló de la Plana, de connexió i acceptació dels abocaments d'aigües residuals domèstiques, indicant la data en què es va realitzar aquesta connexió, quan se'n tinga.
1.2.3. Aigües pluvials
Són recollides mitjançant xarxa específica per a aquestes aigües, es condueixen per col·lectors soterrats i s'aboquen a la xarxa general de sanejament municipal.
S'haurà d'aportar certificat emés per l'Ajuntament, de connexió i acceptació dels abocaments d'aigües pluvials, indicant la data en la qual es va realitzar aquesta, quan se'n tinga.
2. Protecció del sòl i de les aigües subterrànies
Queda prohibit l'abocament a llit, sòl o subsòl que puga deteriorar la qualitat de les aigües sense tenir l'autorització de la Confederació Hidrogràfica del Xúquer.
No s'hi podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.
S'haurà de complir el que estableix el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.
3. Procediments i mètodes de gestió de residus
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.
3.1. Producció de residus
El centre productor està inscrit en el Registre de Petits Productors de Residus Perillosos de la Comunitat Valenciana amb el número 12/11190. Aquest número haurà de figurar en els documents de control i seguiment i la resta de documentació que ho requerisca.
A continuació s'especifiquen els residus perillosos la producció dels quals queda autoritzada mitjançant aquesta resolució, sempre que la seua capacitat de generació anual siga de l'ordre de magnitud que es detalla i la producció en les instal·lacions del centre descrit en l'annex I siga de l'ordre de 109.200 t/any de peces de paviment i revestiment ceràmic:Els residus no perillosos, a excepció dels que es gestionen en la mateixa empresa, s'hauran de lliurar a un gestor autoritzat per a aquesta activitat, tal com consta en el projecte.
3.2. Gestió de residus
Marazzi Iberia, SA disposa d'autorització per a realitzar operacions de valoritació R5 (reciclatge o recuperació d'altres matèries inorgàniques), dels residus no perillosos següents, generats en el mateix procés productiu:
Codi LER Tipus de residu
08 02 03 Suspensions aquoses que contenen
materials ceràmics
08 02 02 Fangs aquosos que contenen materials ceràmics
10 12 01 Residus de la preparació de mescles abans
del procés de cocció
10 12 03 Altres partícules i pols
La capacitat autoritzada de tractament anual de residus no perillosos de l'empresa es xifra en unes 5.200 tones (en sec).
Així mateix, s'amplia l'autorització concedida a Marazzi Iberia, SA per a realitzar l'operació de valorització R5 (reciclat o recuperació d'altres matèries inorgàniques) dels residus no perillosos expressats anteriorment, però procedents d'altres empreses del sector ceràmic, sempre que la capacitat de tractament anual d'aquests residus externs siga de l'ordre de magnitud que a continuació es detalla:
Codi
LER Tipus de residu Quantitat (t/any)
08 02 03 Suspensions aquoses que contenen
materials ceràmics 17.000
08 02 02 Fangs aquosos que contenen materials
ceràmics 4.000
10 12 01 Residus de la preparació de mescles abans
del procés de cocció 4.000
10 12 03 Altres partícules i pols 3.500
L'ampliació de la capacitat de valorització de residus no perillosos es durà a terme segons el que especifica el projecte, i es manté per a aquesta autorització de gestió el número de referència que disposava l'empresa, 095/V/RNP/CV, que haurà de figurar en la documentació que així ho requerisca.
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.
4.1. Control d'emissions atmosfèriques
La periodicitat mínima de control de les emissions per entitats col·laboradores en matèria de qualitat ambiental serà la indicada en l'apartat 1.1 d'aquesta autorització, i els contaminants que s'han de controlar en cada focus són els indicats en el mateix apartat.
4.1.1. Control de l'emissió de partícules per fonts difuses
4.1.4.9. Emmagatzemament i manipulació de materials pulverulents.
L'emmagatzemament i la manipulació de materials pulverulents s'haurà de realitzar en les condicions següents:
- D'acord amb el que s'ha especificat en projecte, les matèries primeres pulverulentes s'emmagatzemaran en boxs protegits del vent, en l'interior d'un graner amb teulada i tancat, amb aspiracions localitzades en els punts on es produeix l'abocament de l'argila.
- A més, aquest graner d'emmagatzemament d'argiles haurà de trobar-se en depressió.
- Es tancaran tots els sistemes de transport de matèries primeres pulverulentes (cintes transportadores, catúfols, etc.).
- Totes les operacions indicades a continuació s'hauran de dur a terme en naus tancades dotades de sistemes d'aspiració amb depuració posterior:
Operacions de càrrega i trituració de matèries primeres a granel.
Operacions d'emmagatzemament i descàrrega de grànul atomitzat.
Operacions d'emmagatzemament del material pulverulent recuperat en els sistemes correctors, de materials mòlts i de fins.
5.0.3.0. Transport de materials pulverulents.
El transport de materials pulverulents es realitzarà en les condicions següents:
a) Es controlarà a l'entrada i eixida del complex que els camions van coberts i tancats per a evitar vessaments i sobreixides. No es permetrà l'accés o l'eixida de la instal·lació a vehicles que no circulen coberts o tancats.
b) Es reduirà la resuspensió de pols deguda a la circulació interna de vehicles. Amb aquest fi es dissenyaran circuits adequats (optimització de trajectes, característiques del paviment, etc.), es mantindran netes les zones de circulació i es limitarà la velocitat en aquestes.
c) S'instal·laran sistemes de neteja via humida per als baixos i pneumàtics dels camions a l'eixida de les empreses, emprant sistemes de pressió quan siga necessari. No es permetrà l'eixida de la instal·lació als vehicles que no hagen netejat els baixos i pneumàtics en el sistema de via humida corresponent.
4.1.2. Control de l'emissió de contaminants per focus canalitzats
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.
8.9.2.8. Sistemes de depuració de partícules
Hauran de disposar de sistemes correctors de depuració de partícules, com a mínim, els focus que evacuen corrents de gasos provinents d'atomitzadors i aspiracions de material pulverulent. Així mateix, hauran de disposar també d'aquests sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució. El funcionament correcte d'aquests sistemes correctors s'assegurarà mitjançant el control i registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre haurà de ser verificada per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.
6.0.8.0. Condicions de presa de mostres i expressió de resultats
a) Punts de presa de mostra: Els focus canalitzats, hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'altura del punt d'abocament d'un focus no existisquen altres estructures d'altura superior a la del propi focus menys dos metres, que produïsquen un apantallament, que dificulte la dispersió, justificant tècnicament la influència de l'efecte down-wash (turbulència o esclat).
b) Preferiblement, la temperatura dels gasos en el punt de mostratge haurà de ser menor de 200ºC.
c) Els mesuraments es realitzaran en condicions normals d'operació de les instal·lacions, es registraran els paràmetres que les determinen, i s'hauran de cobrir totes les diferents tipologies o grups de productes que es fabriquen en cada instal·lació.
d) Les concentracions mesurades sempre estaran referides a condicions normals de pressió i temperatura (101.3 kPa, 273.16 K), i per als gasos de combustió en base seca i un contingut d'oxigen del 18% de O2.
e) Les mesures de fluor es realitzaran amb sondes de tefló o material teflonat.
4.2. Control d'abocaments
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.
Es duran a terme les mesures de control i emergència respecte d'abocaments accidentals descrites en el projecte, com també el protocol de manteniment d'aquestes mesures.
Es realitzaran controls periòdics dels canals que transporten l'aigua residual industrial i de les basses d'acumulació, que seran perfectament impermeables.
4.3. Control de residus
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser lliurats a un gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o dificulte la seua gestió.
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, en funció de la naturalesa del contaminant recollit.
L'envasament i l'etiquetatge dels residus serà d'acord amb el que s'exposa en els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.
Haurà de lliurar els residus perillosos a gestors que disposen de la corresponent autorització administrativa per a la gestió d'aquests residus.
S'haurà d'elaborar un pla de prevenció i reducció de residus que es presentarà en la Direcció General de Qualitat Ambiental cada quatre anys.
Anualment s'haurà d'emplenar la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'haurà d'especificar l'origen i la quantitat dels residus produïts, la destinació donada a cadascun i la relació dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
Pel que fa a l'activitat de gestió de residus no perillosos, l'empresa haurà de portar un registre documental en què figuren quantitat, naturalesa, origen, destinació, freqüència de recollida i mitjà de transport dels residus.
Així mateix, haurà d'emplenar la memòria anual de residus no perillosos, la qual serà remesa a la Direcció General de Qualitat Ambiental abans de l'1 de març de cada any. En aquesta memòria s'especificarà l'origen i quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, com també les incidències rellevants que s'hagen pogut produir, tot això relatiu a l'any objecte de la declaració.
4.4. Control de sorolls
Respecte al nivell de sorolls transmesos a l'exterior haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.
S'hauran de realitzar periòdicament auditories acústiques, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria haurà de ser realitzada a l'inici de l'activitat i almenys cada cinc anys, d'acord amb l'article 37 d'aquesta llei i el Decret 266/2004, de 3 de desembre, del Consell de la Generalitat, per una entitat col·laboradora en matèria de qualitat ambiental per al camp de la contaminació acústica.
Els certificats dels resultats obtinguts en les auditories acústiques, com també els informes complets de les mateixes, constituiran el Llibre de Control, que haurà d'estar a disposició de l'administració.
S'establiran mesures correctores per a atenuar el soroll procedent dels focus que superen els nivells de soroll.
5. Mesures que s'han d'adoptar en situacions diferents de les normals que puguen afectar el medi ambient
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.
6. Declaració d'impacte ambiental
S'hauran de complir les condicions establides en la declaració d'impacte ambiental emesa per la Direcció General de Gestió del Medi Natural de data 23 de febrer del 2006, que s'adjunta en l'annex II d'aquesta resolució.
7. Altres condicions
Respecte a l'abastiment d'aigua per a l'activitat, s'haurà d'obtenir l'ampliació de la concessió d'aprofitament d'aigües subterrànies, sol·licitada amb data 7 de desembre del 2005.
Haurà de complir el que disposa la Llei 11/1997, d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.
Així mateix, caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.
S'hauran de complir totes les disposicions aplicables per a garantir la seguretat, la salut de les persones i el medi ambient.
Es comprovarà en el control inicial que s'han realitzat les mesures previstes en el projecte.
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, i es presentarà prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions, amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
3. Prestar l'assistència i col·laboració necessàries als que realitzen les actuacions de vigilància, inspecció i control.
Seté. En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
València, 29 de desembre del 2006.- El director general de Qualitat Ambiental: Jorge Lamparero Lázaro.
ANNEX I
Descripció del projecte
L'activitat realitzada per Marazzi Iberia, SA consisteix en la fabricació de peces ceràmiques de paviment i revestiment en diversos formats, i sol·licita l'autorització ambiental integrada per al seu centre de treball ubicat a Castelló i l'ampliació de les instal·lacions a fi d'augmentar la seua capacitat de producció, la qual quedarà en 109.200 t/any de paviment i revestiment, tant en pasta roja com en pasta blanca.
Així mateix, en la instal·lació també es realitza l'atomització d'argila i la generació d'energia elèctrica mitjançant una turbina de cogeneració, que s'empren en el mateix procés, i es ven l'excedent.
L'ampliació projectada afectarà les seccions de recepció de terra, mòlta i atomització, tamisatge i emmagatzemament de terra atomitzada, premses i assecadors, preparació d'esmalts i esmaltada, cocció, parc de boxs, secció de selecció i cogeneració.
El procés productiu comença amb la recepció de l'argila roja sense atomitzar, que es deposita en un graner cobert. Aquesta argila es mescla amb aigua i es mol mitjançant molí de boles en continu i es forma la barbotina, que es bomba a l'atomitzador per a obtenir l'argila atomitzada, la qual és emmagatzemada en sitges metàl·liques. L'atomitzador utilitza per a l'assecament els gasos calents de fuga procedents de la cogeneració.
D'altra banda, s'utilitza com a matèria primera argila blanca atomitzada, que es deposita en sitges metàl·liques.
Mitjançant cintes transportadores es porten les argiles a la secció de premsatge en sec, on es forma la base del taulell ceràmic, el bescuit cru.
Després del premsatge, el bescuit s'asseca en assecadors de gas natural.
A continuació passa a la línia d'esmalts on s'aplica l'esmalt amb diversos dissenys. Els esmalts es preparen paral·lelament en la instal·lació, mitjançant la mòlta de la corresponent mescla de frites i additius, que es reben en contenidors flexibles i recipients de les empreses subministradores, i posterior ajust de les condicions de la suspensió aquosa.
La següent etapa és la cocció del material cru esmaltat, en forns monoestrat de gas natural. Després de la cocció, les peces passen al parc pulmó de cocció a l'expectativa de la seua classificació i paletització, abans de la distribució.
Les aigües residuals del procés es generen en les seccions d'atomització, preparació d'esmalts i esmaltadores, com també en la neteja d'aquestes zones. Aquests vessaments líquids es canalitzen fins una bassa impermeable, on es mantenen en agitació i es bomben fins a l'atomitzador de l'empresa, i es reutilitzen en el procés en la seua totalitat.
Les aigües sanitàries es gestionen de dues formes: de mode general, s'envien mitjançant canalitzacions específiques a la xarxa de sanejament. No obstant això, les procedents de les neteges de la secció de premses desemboquen en un depòsit estanc, impermeable i soterrat, des de la qual són retirades cada tres mesos per un gestor autoritzat, per al seu tractament en EDAR.
Les aigües pluvials s'arrepleguen mitjançant col·lectors subterranis que les condueixen fins a la xarxa municipal de sanejament.
La indústria disposa de sistemes d'aspiració i filtres de mànegues en les seccions de recepció de terres, mòlta, atomització, premsatge, preparació d'esmalts i esmaltada, que aspiren l'ambient polsegós. El material arreplegat pels filtres es mescla amb aigua i es bomba fins a la bassa de servei de l'atomitzador, i s'introdueix en el procés productiu.
Així mateix, la indústria produeix emissions procedents dels processos de combustió que tenen lloc en forns, assecadors i cogeneració, que són evacuats mitjançant ximenera a l'exterior.
Els residus perillosos produïts per l'activitat, són emmagatzemats i gestionats posteriorment per empreses autoritzades.
ANNEX II
Condicions de la declaració d'impacte ambiental
1. Vist que no té autorització per a l'extracció d'aigües del pou ubicat en la seua parcel·la, i que és imprescindible per a la fabricació prevista, haurà d'aportar la pertinent autorització de l'organisme de conca per a les noves condicions sol·licitades.
2. Vist que incompleix els nivells de soroll produït per la seua activitat, i sobrepassa els nivells d'immissió admissibles en diferents punts haurà d'aportar auditoria acústica amb resultat acceptable, realitzada per una OCA en compliment del que estableix el títol IV, capítol II, Condicions acústiques de les activitats comercials, industrials i de serveis, i el títol II, capítol II, Nivells de pertorbació, de la Llei 7/2002 de 3 de desembre, de la Generalitat Valenciana, de protecció contra la contaminació acústica, i prendre mesures correctores d'aïllament acústic o actuant si cal en el disseny d'equips o instal·lacions.
3. Haurà d'aportar l'autorització d'abocament al clavegueram municipal de les aigües residuals i pluvials.
4. Hauran de controlar els abocaments i adequar-se a la qualitat i les condicions establits en l'ordenança municipal a aquest efecte.
5. El Programa de vigilància ambiental s'haurà de remetre anualment a la Direcció General de Qualitat Ambiental.
6. Totes les substàncies que puguen ser catalogades com a residus, seran adequadament emmagatzemades i lliurades a un gestor autoritzat, segons la Llei 10/2000, de residus, de 12 de desembre.
7. El titular de la instal·lació està obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.
8. S'haurà de disposar de l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat s'haurà de gestionar segons la naturalesa del vessament.
9. Altres condicionants ambientals que s'establisquen a través de les autoritzacions sectorials que siguen d'aplicació.
10. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser comunicats a la Conselleria de Territori i Habitatge, Direcció General de Gestió del Medi Natural, que establirà si escau l'aplicació de noves mesures correctores.